Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 576/12/6601	Banská Bystrica, 20.3.2013
EEČ : 2-45-51-2013

U Z N E S E N I E

Trestná vec:	obvinený XXXXX  
Prečin:	v bode 1) Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov,v bode 2) Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

1.)	dňa 30.08.2011 v čase okolo 16:30 hod. v Banskej Bystrici, vo vchode obytného domu na ul. Karpatská č. 12, ešte pred tým, ako bol kontrolovaný hliadkou PZ, vybral zo svojho vrecka a odhodil na zem na chodbe pri poštových schránkach 1 ks zatavenú striekačku s obsahom zlepených častíc kryštalickej látky svetložltej farby o hmotnosti 0,11 g, kde následne vykonaným kriminalistickým expertíznym skúmaním metódou kapilárnej plynovej chromatografie v kombinácii s hmotnostnou spektrometriou v nej bola zistená prítomnosť látky metamfetamín vo forme bázy a v množstve väčšom ako 20 mg, čo v zmysle odborného vyjadrenia č. 62/11-XXXXX (znalca z odboru zdravotníctvo a farmácia - odvetvie toxikológia) odpovedá 1 obvykle jednorázovej dávke drogy, ktorú látku prechovával pre vlastnú spotrebu napriek tomu, že metamfetamín je v zmysle zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov zaradený do II. skupiny psychotropných látok,  
2.)	dňa 03.11.2012 v čase o 04:05 hod. na Rudlovskej ceste v Banskej Bystrici neoprávnene prechovával vo vrecku svojej bundy 4 ks papierových skladačiek s úlomkami sušeného rastlinného materiálu zelenej farby a charakteristického aromatického zápachu, ktoré boli u neho nájdené a zaistené po obmedzení osobnej slobody a zadržaní policajtmi Obvodného oddelenia PZ XXXXX - východ v zmysle § 85 ods. 2 Trestného poriadku a to v rámci vykonanej osobnej prehliadky v zmysle § 99 ods. 4 Trestného poriadku s poukazom na ustanovenie § 102 ods. 4 Trestného poriadku, pričom následným kriminalistickým expertíznym skúmaním z odvetvia kriminalistickej a súdnej chémie a kriminalistickej toxikológie bola v predloženom sušenom rastlinnom materiáli potvrdená prítomnosť látok kanabinoidného typu - kanabinol, kanabidiol a tetrahydrokanabinol (THC), ktoré sú charakteristickými obsahovými látkami rastlín rodu konope (Cannabis), pričom sa jedná o úlomky sušeného rastlinného materiálu v prípade prvej skladačky o hmotnosti 0,497 g, v prípade druhej skladačky o hmotnosti 0,850 g, v prípade tretej skladačky o hmotnosti 0,630 g a v prípade štvrtej skladačky o hmotnosti 0,712 g, čo v zmysle znaleckého posudku č. 01/13-XXXXX (znalca z odboru zdravotníctvo a farmácia - odvetvie toxikológia) v prípade, že za jednorázovú dávku považujeme rastlinnú sušenú hmotu v množstve 300 až 500 mg odpovedá v prípade prvej skladačky 1 až 1,5 obvykle jednorázovej dávke, v prípade druhej skladačky 2 až 3 obvykle jednorázovým dávkam, v prípade tretej skladačky 1 až 2 obvykle jednorázovým dávkam a v prípade štvrtej skladačky 1,5 až 2 obvykle jednorázovým dávkam drogy, ktoré látky prechovával napriek tomu, že rastliny rodu konopa (Cannabis) sú zaradené do I. skupiny omamných látok v zozname omamných a psychotropných látok uvedených v zákone NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník  OO PZ, XXXXX východ uznesením sp. zn. ORP - 2041/OV-BB-2011 zo dňa 03.08.2012 podľa § 206 ods. 1 Tr. por. vzniesol obvinenie XXXXX  pre prečin nedovolenej výroby omamných a psychotropných látok, jedov, alebo prekurzorov, ich držanie a obchodovanie s nimi podľa § 171 ods. 1 Tr. zák. na tom skutkovom základe, ako je uvedené vo výrokovej časti v bode 1) tohto uznesenia. 

Policajt OR PZ, OKP   XXXXX uznesením sp. zn. ORP - 1049/1-OVK-BB-2012 zo dňa 10.01.2013 podľa § 206 ods. 1 Tr. por. vzniesol obvinenie XXXXX  pre zločin nedovolenej výroby omamných a psychotropných látok, jedov, alebo prekurzorov, ich držanie a obchodovanie s nimi podľa § 172 ods. 1 Tr. zák. na tom skutkovom základe, ako je uvedené vo výrokovej časti v bode 2) tohto uznesenia. 
	
Policajt OR PZ, OKP   XXXXX uznesením sp. zn. ORP - 1049/1-OVK-BB-2012 zo dňa 27.01.2013 spojil obe trestné veci na spoločné konanie, ktoré sa ďalej viedlo na OR PZ, OKP   XXXXX pod sp. zn. ORP - 1049/1-OVK-BB-2012.

Skutok v bode 2) predmetného uznesenia bol konajúcim vyšetrovateľom  dňa 01.03.2013 prekvalifikovaný na prečin nedovolenej výroby omamných a psychotropných látok, jedov, alebo prekurzorov, ich držanie a obchodovanie s nimi podľa § 171 ods. 2 Tr. zák. v zmysle záverov znaleckého posudku vypracovaného znalca z odboru zdravotníctvo a farmácia - odvetvie toxikológia, XXXXX.

V priebehu  prípravného konania boli vypočutí obv.  XXXXX, svedkovia XXXXX, XXXXX, XXXXX, XXXXX, XXXXX a XXXXX, boli zabezpečené listinné dôkazy, najmä  znalecký posudok č. 10/2013 XXXXX z odboru zdravotníctvo a farmácia, odvetvie psychiatria k posúdeniu závislosti obvineného na omamných a psychotropných látkach a na alkohole, znalecký posudok č. 01/13-XXXXX z odboru zdravotníctvo a farmácia, odvetvie toxikológia, odborné vyjadrenie č. 62/11-XXXXX z odboru zdravotníctvo a farmácia, odvetvie toxikológia, znalecký posudok Kriminalistického a expertízneho ústavu PZ Slovenská Ľupča ČES:PPZ-KEU-SL-EXP-2012/3897 z odvetvia kriminalistická a súdna chémia a kriminalistická toxikológia, odborné stanovisko Kriminalistického a expertízneho ústavu PZ Slovenská Ľupča ČES:PPZ-KEU-SL-EXP-2011/3043 z odvetvia kriminalistická a súdna chémia a kriminalistická toxikológia, ako aj správy a posudky na obvineného spolu s odpisom z registra trestov.

Súčasťou vyšetrovacieho spisu je odborné vyjadrenie a aj znalecký posudok znalca z odboru zdravotníctvo a farmácia - odvetvie toxikológia, XXXXX, kde zo záverov je zrejmé  že v zatavenej striekačke s obsahom zlepených častíc kryštalickej látky svetložltej farby o hmotnosti 0,11 g, bola zistená prítomnosť látky metamfetamín vo forme bázy a v množstve väčšom ako 20 mg, čo v zmysle odborného vyjadrenia č. 62/11-II.  odpovedá 1 obvykle jednorázovej dávke drogy a v predloženom sušenom rastlinnom materiáli bola potvrdená prítomnosť látok kanabinoidného typu - kanabinol, kanabidiol a tetrahydrokanabinol (THC), ktoré sú charakteristickými obsahovými látkami rastlín rodu konope (Cannabis), pričom sa jedná o úlomky sušeného rastlinného materiálu v prípade prvej skladačky o hmotnosti 0,497 g, v prípade druhej skladačky o hmotnosti 0,850 g, v prípade tretej skladačky o hmotnosti 0,630 g a v prípade štvrtej skladačky o hmotnosti 0,712 g, čo v zmysle znaleckého posudku č. 01/13-XXXXX  v prípade, že za jednorázovú dávku považujeme rastlinnú sušenú hmotu v množstve 300 až 500 mg odpovedá v prípade prvej skladačky 1 až 1,5 obvykle jednorázovej dávke, v prípade druhej skladačky 2 až 3 obvykle jednorázovým dávkam, v prípade tretej skladačky 1 až 2 obvykle jednorázovým dávkam a v prípade štvrtej skladačky 1,5 až 2 obvykle jednorázovým dávkam drogy.

Obvinený XXXXX nebol doposiaľ súdne trestaný a taktiež právoplatne postihnutý za priestupok. Nie je evidovaný v ambulancii Centra pre  liečbu drogových závislostí ani v ambulancii pre liečbu  alkoholu. V zmysle záverov znaleckého posudku č. 10/2013 XXXXX, znalca z odboru zdravotníctvo a farmácia, odvetvie psychiatria obvinený nie je závislý od alkoholu ani od omamných alebo psychotropných látok. V minulosti vykonával živnosť v oblasti stavebných prác. Žije v XXXXX spolu so svojimi rodičmi. Je slobodný a momentálne nezamestnaný .
 
Obvinený XXXXX vo svojej výpovedi vyhlásil, že spáchal skutky, za ktoré je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, pričom v danom prípade nevznikla žiadna škoda. Tiež vyslovil svoj súhlas s možným postupom prokurátora podľa  ust. § 216 ods. 1 Tr. por.

Trestný zákon v ust. § 171 ods. 2 ustanovuje trestnú sadzbu odňatia slobody vo výmere až na 5 rokov. Ide teda o trestný čin, pre ktorý v prípade naplnenia ďalších zákonných podmienok uvedených v ustanovení § 216 ods. 1 Tr. por., je možné trestné stíhanie podmienečne zastaviť.

S poukazom na horeuvedené skutočnosti možno podmienečné zastavenie trestného stíhania obvineného XXXXX, nar. nar. XXXXX vo Zvolene, trvale bytom XXXXX,	XXXXX, pre prečin nedovolenej výroby omamných a psychotropných látok, jedov, alebo prekurzorov, ich držanie a obchodovanie s nimi podľa § 171 ods. 2 Tr. zák. a iné,  aj vzhľadom na uloženú skúšobnú dobu, za postačujúce. 

Podľa § 216 ods. 2 Tr. por. obvinenému XXXXX   týmto rozhodnutím určujem skúšobnú dobu 24 (dvadsaťštyri) mesiacov. Skúšobná doba začína plynúť právoplatnosťou tohto uznesenia o podmienečnom zastavení trestného stíhania. Ak obvinený v priebehu plynutia skúšobnej doby povedie riadny život, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení, alebo o pokračovaní v trestnom stíhaní vydá uznesenie. (§ 217 ods. 1 Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Saksa
prokurátor